‘Game of Thrones’ laat rekords spat by 2016 Emmy-toekenningsDie akteurs van Game of Thrones (Foto: BBC/Getty Images) Die Emmys, wat jaarliks die beste in die televisiebedryf vereer, het Sondagaand in Los Angeles in die VSA plaasgevind. Dié toekennings, wat vanjaar vir die 68ste keer aangebied is, gee eer aan televisiewerk wat tussen 1 Junie 2015 en 31 Mei 2016 gelewer is. Die wenners word aangewys deur die Academy of Television Arts & Sciences. Die gewilde fantasie-dramareeks, Game of Thrones, het vanjaar die rekords laat spat met die meeste Emmys nóg vir ŉ fantasie-dramareeks. Die reeks het Sondag met 12 toekennings weggestap, waaronder beste fantasie-dramareeks, maar het in totaal al 38 toekennings verower. Dié reeks het Frasier onttroon, wat 37 toekennings verower het voordat dit in 2004 vir die laaste keer uitgesaai is. Die toekennings is vanjaar deur die kletsprogramaanbieder, Jimmy Kimmel, aangebied. Van die wenners was: Beste fantasie-dramareeks Game of Thrones Beste komedie Veep Beste mini-reeks The People v OJ Simpson Beste televisierolprent Sherlock: The Abominable Bride Beste akteur in ŉ dramareeks Rami Malek – Mr Robot Beste aktrise in ŉ dramareeks Tatiana Maslany – Orphan Black Beste akteur in ŉ komedie Jeffrey Tambor – Transparent Beste aktrise in ŉ komedie Julia Louis-Dreyfus – Veep Beste akteur in ŉ mini-reeks of televisierolprent Courtney B Vance – The People v OJ Simpson Beste aktrise in ŉ mini-reeks of televisierolprent Sarah Paulson – The People v OJ Simpson Beste manlike byspeler in ŉ komedie Louie Anderson – Baskets Beste vroulike byspeler in ŉ komedie Kate McKinnon – Saturday Night Live Beste manlike byspeler in ŉ drama Ben Mendelsohn – Bloodline Beste vroulike byspeler in ŉ dramareeks Dame Maggie Smith – Downton Abbey Beste akteur in ŉ mini-reeks of televisierolprent Sterling K Brown – The People v OJ Simpson Beste aktrise in ŉ mini-reeks of televisierolprent Regina King – American Crime Beste televisierolprent Sherlock: The Abominable Bride Beste werklikheids-kompetisiereeks The Voice Beste geselsprogram Last Week Tonight With John Oliver